**KAMK (ylempi AMK)**

**Kirjallinen tehtävä, essee**

Kuvaa, mitä strategisella johtamisella tarkoitetaan Karkulehto & Sipposen (2020) artikkeliin perustuen (liite). [Ennakkoaineisto.](https://www.kamk.fi/loader.aspx?id=299623d8-0989-4634-a4c1-3666ca6f706c)

Tutustu lisäksi oman organisaatiosi, kuntasi tai aikaisemman korkeakoulusi strategiaan. Kuvaa, miten strateginen johtaminen ilmenee omassa organisaatiossasi, kunnassasi tai aikaisemmassa korkeakoulussasi.  Kuvaa 2 keskeistä asiaa, jotka mielestäsi näyttäytyvät arjen toiminnassa. Jos vaikuttaa siltä, että arjessa ei näy yksikkösi /organisaatiosi strategisesti keskeiset asiat, kerro se. Mikäli organisaatiossasi ei ole strategiaa, niin kuvaa organisaatiotasi ohjaavaa toiminta-ajatusta ja miten toiminta-ajatus näkyy arjen toiminnassa.

Kirjoita essee, joka sisältää johdantoluvun, käsittelyluvut, pohdinnan ja lähteen tai lähteet.

Hyödynnä vastauksessasi strategisen johtamisen (Karkulehto & Sipponen 2020) artikkelia. Merkitse lähteet (artikkeli ja valitsemasi strategia) asianmukaisesti tekstiin ja tehtävän loppuun.

**Arviointi: 0–40 pistettä**

Arvioinnissa kiinnitetään huomiota siihen, että vastaus

* on jäsennelty, looginen, ymmärrettävä ja perusteltu
* osoittaa, että hakija on hyödyntänyt artikkelia ja valitsemaansa strategiaa

Ennakkotehtävän pituus on noin 6 000 merkkiä (sisältää välilyönnit, tiedostomuotona .doc, -docx tai PDF).

Hakijan on saatava vähintään 20 p kirjallisesta tehtävästä päästäkseen haastatteluun.

Tallenna essee hakulomakkeelle viimeistään 6.4.2022 klo 15:00.

Myöhässä toimitettuja esseetehtäviä ei huomioida valinnassa.

Mikäli tulet valituksi hakemaasi koulutukseen, tämä tehtävä korvaa strategisen johtamisen opintojaksosta yhden tehtävän.  Jos haluat ennakkotehtävästä kirjattavaksi 1 op avoimeen amk:n (joka hyväksi luetaan YAMK-opinnoissasi Kajaanin amk:ssa), niin mainitse siitä ennakkotehtävää palauttaessasi. Henkilötietosi tallennetaan tuolloin opiskelijahallintojärjestelmään.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

*Mikäli olet hakenut useampaan KAMKin ylempi AMK -koulutukseen (listattu alla), niin sinun tarvitsee tallentaa hakemukselle vain yksi esseetehtävä. Mikäli saat esseetehtävästä vähintään 20 pistettä, niin sinut kutsutaan haastatteluun hakulomakkeella ylimpänä olevaan hakukohteeseen.*

***Haastattelut viikolla 20 (kutsut sähköpostilla viikoilla 17 – 18)***

*Liikunnanohjaaja (ylempi AMK), Liikunta-alan kehittäminen ja johtaminen
Restonomi (ylempi AMK), Matkailualan kehittäminen ja johtaminen
Tradenomi (ylempi AMK), Tiedolla johtaminen ja kehittäminen
Tradenomi (ylempi AMK), Liiketoiminnan kehittäminen ja johtaminen
Tradenomi (ylempi AMK), Tietojenkäsittely ja liiketoimintaosaaminen*

***Haastattelut viikolla 21 (kutsut sähköpostilla viikoilla 17 – 18)***

*Sosiaali- ja terveysalan (ylempi AMK), Sosiaali- ja terveysalan kehittäminen ja johtaminen
Sosiaali- ja terveysalan (ylempi AMK), Tiedolla johtaminen sosiaali- ja terveysalan kehittämisessä*

*Huom! Hakijalle tarjotaan pääsääntöisesti vain yhtä opiskelupaikkaa sen mukaan, mikä on hakutoivejärjestyksessä korkeimmalla ja mihin menestys riittää.*

*Koulutuksiin haetaan yhteishaussa 16. - 30.3.2022 klo 15:00 mennessä*